Помнік Усяславу Чарадзею

Помнік Усяславу Чарадзею — конны помнік Усяславу Чарадзею, усталяваны ў г.Полацку на перакрыжаванні вуліц Кастрычніцкай і Ефрасінні Полацкай. Адкрыццё адбылося 1 верасня 2007 года. Помнік Усяславу Чарадзею — першы конны помнік у незалежнай Беларусі.

Вышыня помніка разам з пастаментам складае 3,5 м. Скульптура вагой 4,5 тоны адлітая з бронзы на прадпрыемстве «Ліцейны двор» (Пухавіцкі раён, Мінская вобласць). Аўтары помніка — скульптары А. Прохараў, С. Ігнацьеў, Л. Мінкевіч і архітэктар Д. Сакалоў

Усяслаў княжыў у Полацку з 1044 па 1101 гг. Пад яго уладай Полацкае княства дасягнула найбольшых памераў, стала магутным і ўплывовым. Менавіта пры Усяславе з'явіўся першы мураваны будынак Полацкай зямлі — Сафійскі сабор, узведзены ў сярэдзіне XI стагоддзя, следам за Сафійскімі саборамі Кіева і Ноўгарада.

 Гл. таксама 
 Помнік Альгерду, Віцебск
 Помнік Міндоўгу, Навагрудак

Катэгорыя:Помнікі Полацка
Катэгорыя:Конныя статуі Беларусі
Катэгорыя:З’явіліся ў 2007 годзе
Катэгорыя:Усяслаў Брачыславіч
Катэгорыя:Творы Аляксандра Прохарава
Катэгорыя:2007 год у Беларусі
Катэгорыя:XXI стагоддзе ў Полацку
Катэгорыя:Помнікі манархам